Երկ­րորդ խո­չըն­դոտն այն է, որ հիմ­նա­կա­նում տե­ղա­կան կա­պի­տա­լի վրա հիմն­ված ըն­կե­րութ­յուն­նե­րի հա­մար շատ մեծ դժվա­րութ­յուն­ներ կան գլո­բալ աշ­խա­տա­շու­կա­նե­րին միա­նա­լու հար­ցում: Ե­թե տրանս­նա­ցիո­նալ կոր­պո­րա­ցիա­նե­րը, այդ թվում և մեր ըն­կե­րութ­յու­նը, նման խնդիր­ներ չու­նեն, ա­պա տե­ղա­կան ըն­կե­րութ­յուն­նե­րը հա­մաշ­խար­հա­յին աշ­խա­տա­շու­կա­յում տեղ ու­նե­նա­լու հա­մար ի­րենք պետք է լու­ծեն ի­րենց խնդիր­նե­րը, պետք է պա­հան­ջարկ­ված լի­նեն, պատ­վեր­ներ ու հա­մա­գոր­ծակ­ցութ­յան ա­ռա­ջար­կութ­յուն­ներ ստա­նան: Այս ըն­կե­րութ­յուն­ներն ու­նեն նաև հար­կա­յին և մաք­սա­յին տար­բեր օ­րենսդ­րա­կան խնդիր­ներ, ար­տո­նութ­յուն­ներ տա­լու-չտա­լու խնդիր: Ա­մեն դեպ­քում, վեր­ջին տա­րի­նե­րին ար­տո­նութ­յուն­նե­րի տրա­մադր­ման հար­ցում ո­րո­շա­կի դրա­կան տե­ղա­շարժ ու­նե­ցել ենք: Մի քա­նի տա­րի ա­ռաջ բուռն քննար­կում­նե­րից հե­տո կա­ռա­վա­րութ­յու­նը հա­վա­նութ­յուն տվեց, և ԱԺ-ն­ ըն­դու­նեց մի օ­րենք, ո­րով նոր կազ­մա­վոր­վող ըն­կե­րութ­յուն­նե­րին` ստար­տափ­նե­րին, ե­րեք տա­րով ար­տո­նութ­յուն տրվեց՝ 0% շա­հու­թա­հարկ և 10 % ե­կամ­տա­հարկ: Այդ օ­րեն­քի ըն­դու­նումն իր դրա­կան ազ­դե­ցութ­յու­նը թո­ղեց: Պատ­կե­րաց­րեք, որ տասն­յակ ստար­տափ­ներ ստեղծ­վե­ցին շատ կարճ ժա­մա­նա­կա­հատ­վա­ծում, այ­սօր հար­յու­րից ա­վե­լի ստար­տափ­ներ ու­նենք: